#### Ako zakúpiť licenciu programu WinRAR a RAR.

Ak si želáte používať WinRAR alebo RAR po ukončení skúšobnej doby 40 dní, je potrebné zakúpiť jeho licenciu od vybraného regionálneho predajcu z tohto zoznamu. Najnovšie ceny, správy a možnosť online objednávky nájdete na Domovskej stránke programu WinRAR www.winrar.sk. Odkaz na online objednávku.

Po obdržaní informácie o realizácii platby registračného poplatku dostanete e-mail správu obsahujúcu registračný kľúč korešpondujúci so zvoleným registračným textovým reťazcom. Pri registrácii prosím zadávajte platnú e-mailovú adresu, keďže táto bude použitá na zaslanie registračného kľúča.

Táto registračná e-mail správa bude obsahovať všetky inštrukcie potrebné k registrácii programu. Nižšie nájdete stručné vysvetlenie typického priebehu registrácie, hoci inštrukcie zasielané e-mail správou môžu byť novšie a majú v tomto zmysle prednosť.

Ak používate WinRAR, je potrebné skopírovať súbor s registračným kľúčom (rarreg.key) do adresára WinRAR alebo do %APPDATA%\WinRAR adresára. Typicky to býva "C:\Program Files\WinRAR", ale uvedenú cestu je možné zmeniť pri inštalácii WinRARu. Taktiež je možné presunúť pomocou funkcie "drag and drop" súbor rarreg.key do okna programu WinRAR a tým sa program zaregistruje

Ak je registračný kľúč zbalený do .rar alebo .zip archívu, najskôr prosím kľúč z tohto archívu pred samotným kopírovaním rozbaľte. Ak je názov archívu rarkey.rar, stačí, ak archív otvoríte v programe WinRAR a zvolíte odpoveď "Áno" v zobrazenom potvrdzovacom dialógu, čím sa program zaregistruje.

Ak si želáte zaregistrovať program WinRAR automaticky pri jeho inštalácii, umiestnite súbor rarreg.key do rovnakého priečinka, v ktorom sa nachádza inštalačný súbor pre program WinRAR. Avšak súbor rarreg.key sa použije na registráciu iba v prípade, kedy sa na zariadení, počas inštalácie, nenájde iná predchádzajúca registrácia programu WinRAR.

Ak používate RAR pre Unix alebo RAR pre macOS, je potrebné skopírovať súbor rarreg.key do domovského adresára alebo jedného z nasledovných adresárov: /etc, /usr/lib, /usr/local/lib, /usr/local/etc. Kľúč môžete premenovať na .rarreg.key alebo .rarregkey podľa Vášho želania, ale rarreg.key je tiež platný názov.

Ak používate RAR pre DOS, je potrebné skopírovať súbor rarreg.key do adresára obsahujúceho spúšťateľný súbor RAR (rar32.exe).

WinRAR, RAR pre Unix a macOS teraz používajú taký istý registračný formát, takže môžete používať ten istý kľúč s aktuálnou verziu programu WinRAR alebo s programom RAR pre všetky spomínané platformy. Nie je to ale zaručené pre WinRAR a RAR verzie, ktoré nie sú zhodné s aktuálne distribuovanými verziami.

Prosím zašlite prípadne otázky ohľadom predaja a licencovania na adresu
(môžete komunikovať v angličtine, slovenčine alebo češtine) alebo
(môžete komunikovať v angličtine, francúzštine, nemčine alebo španielčine).