UŽÍVATEĽSKÁ LICENČNÁ ZMLUVA

Nasledujúca zmluva sa týka programu RAR (a jeho verzie pre Windows - WinRAR) - 
ďalej iba "softvér" - a je uzatváraná medzi win.rar GmbH - ďalej iba "poskytovateľ 
licencie" - a každým, kto inštaluje, má prístup alebo iným spôsobom využíva softvér - 
ďalej iba "používateľ".

1.  Autor a držiteľ autorského práva RARu a WINRARu je Alexander L. Roshal. 
    Poskytovateľ licencie a nositeľ celosvetového práva na reprodukciu a distribúciu 
    programov RAR a WinRAR je spoločnosť win.RAR GmbH, Marienstr. 12, 10117 Berlín, 
    Nemecko.

2.  Predtým ako si softvér zakúpite, je distribuovaný ako skúšobný. To znamená, že 
    ktokoľvek môže používať tento softvér po dobu skúšobnej lehoty 40-tich dní. Ak 
    chcete WinRAR používať aj po uplynutí skúšobnej doby 40-tich dní, MUSÍTE sa 
    zaregistrovať.

3.  Skúšobná verzia softvéru môže byť voľne šírená, s výnimkou prípadov spomenutých 
    nižšie, ale len za predpokladu, že distribuovaný balík nebude nijakým spôsobom 
    modifikovaný.
    
    a.  Distribúcia samostatných častí balíka bez písomného súhlasu je, s výnimkou UnRAR 
        komponentov, zakázaná.

    b.  Nelicencovaná skúšobná verzia softvéru nesmie byť bez písomného súhlasu distribuovaná 
        ako súčasť iného softvérového balíka. Softvér musí zotrvať v originálnom nemodifikovanom inštalačnom
        súbore, ktorý je poskytnutý na prevzatie bez akýchkoľvek prekážok a podmienok pre užívateľa, ako napríklad
        výber poplatkov alebo požadovanie kontaktných údajov od užívateľov výmenou za prevzatie súboru.

    c.  Nemodifikovaný inštalačný súbor musí byť poskytovaný ako jedinečný nespárovaný súbor.
        Akékoľvek použitie prepojených inštalačných balíčkov je vylúčené. 
        V zásade použitie akéhokoľvek softvéru, ktorý poskytuje akúkoľvek formu preberania inštalačného
        súboru formou balíčkov je zakázané, s výnimkou povolenia v písomnej forme od win.rar GmbH.
    
    d.  V rovnakej distribúcii s programom nesmie byť šírený registračný kľúč, generátor 
        registračných kľúčov, ani programy určené k odstráneniu ochrany či obmedzení 
        neregistrovaných verzií programov.
    
    e.  V prípade porušenia predchádzajúcich podmienok okamžite a automaticky zaniká nárok
        na ďalšie používanie skúšobnej verzie.

4.  V neregistrovanej verzii softvéru sa môže vyskytnúť výzva na zakúpenie licencie. 
    V závislosti od konfigurácie a verzie softvéru, môže toto dialógové okno obsahovať 
    prednastavené texty a lokálne odkazy alebo webové stránky načítané z internetu. 
    Tieto stránky môžu obsahovať licenčné pokyny a ďalšie informácie (vrátane reklamy), 
    podľa uváženia spoločnosti win.rar GmbH. Pri otvorení webovej stránky program WinRAR
    prenáša iba tie informácie, ktoré sú technicky požadované protokolom HTTP, na úspešné 
    načítanie webovej stránky v internetovom prehliadači.

5.  Softvér je distribuovaný "tak ako je". Neexistujú žiadne záruky, či už priamo vyjadrené 
    alebo vyplývajúce. Používanie programu je na vlastné nebezpečenstvo. Autor a tiež 
    zástupca autora nezodpovedá za stratu údajov z disku alebo akúkoľvek inú stratu, 
    spôsobenú používaním či zneužitím tohto programu.

6.  Pre softvér existujú 2 základné typy licencií. Sú to:

    a.  POUŽÍVATEĽSKÁ licencia pre jeden počítač. Používateľ zakúpi JEDNU licenciu a smie 
        POUŽÍVAŤ softvér na JEDNOM počítači.
        Domáci používatelia môžu používať licenciu pre jeden počítač na všetkých počítačoch,
        ktoré sú vo vlastníctve majiteľa licencie.
        Firemní používatelia musia zakúpiť licenciu na každý počítač, na ktorom je 
        softvér inštalovaný.

    b.  Viacnásobná POUŽÍVATEĽSKÁ licencia. Používateľ zakúpi určitý počet POUŽÍVATEĽSKÝCH
        licencií, ktoré smie používať kupujúci, jeho zamestnanci a oprávnené osoby na
        rovnakom počte počítačov. 

        V sieťovom prostredí (klient/server) musíte kúpiť licenciu na každého klienta 
        (pracovnú stanicu), na ktorom je softvér inštalovaný, používaný alebo pristupovaný. 
        Separátna licencia je vyžadovaná pre každého klienta (pracovnú stanicu) nezávisle 
        od toho, či klienti (pracovné stanice) používajú softvér súčasne alebo v rôznych 
        časových úsekoch. Ak napr. požadujete, aby 9 rôznych klientov (pracovných staníc) 
        vo Vašej sieti malo prístup k softvéru, musíte kúpiť 9 kusov licencií.

    Akonáhle je používateľ zaregistrovaný, je mu udelená nevýlučná licencia k používaniu 
    softvéru na počte počítačov, zhodnom s počtom zakúpených licencií (ako je vyššie uvedené 
    v licenčných podmienkach), k akémukoľvek zákonnému účelu.

7.  Okrem registračného poplatku NIE SÚ s používaním softvéru, vytváraním a distribúciou 
    RAR archívov, samo-rozbaľovacích archívov, delených archívov či samo-rozbaľovacích delených 
    archívov spojené žiadne ďalšie poplatky. Legálne registrovaní používatelia môžu používať 
    svoje kópie softvéru k vytváraniu archívov a samo-rozbaľovacích archívov a tieto distribuovať 
    bez akýchkoľvek ďalších nárokov zo strany poskytovateľa licencie.

8.  Registrovaný softvér nesmie byť zapožičiavaný či prenajímaný, môže však byť ako celok
    prevedený na iného používateľa, ktorý súhlasí s pravidlami licencie. Ak je softvér 
    aktualizovaný, musia byť spoločne s ním prevedené všetky predchádzajúce verzie.

9.  Pre zaregistrovanie programu je treba zakúpiť licenciu. Bližšie informácie o možnostiach
    zakúpenia softvéru nájdete v súbore order.htm.

10. Nie je povolené používať, kopírovať, emulovať, klonovať, požičiavať, prenajímať,
    predávať, modifikovať, dekomprimovať, disassemblovať či ináč spätne dekódovať alebo
    prevádzať licencovaný softvér alebo jeho časť okrem spôsobov, uvedených v licenčnej zmluve.
    Akékoľvek takéto neautorizované použitie povedie k okamžitému a automatickému zániku tejto
    licencie a môže viesť k trestno-právnej alebo občiansko-právnej žalobe.

    Binárny kód RARu, binárny kód WinRARu, zdrojový kód UnRARu ani binárny kód UnRARu
    nesmú byť použité alebo spätne dekódované s cieľom spätnej rekonštrukcie patentovaného
    kompresného algoritmu RARu bez písomného súhlasu autora.
    
    Softvér môže používať komponenty tretích strán. Pre bližšie informácie si prosím prečítajte
    tému Poďakovanie v pomocníkovi WinRARu alebo textový súbor acknow.txt pre ostatné verzie RARu.

11. Táto licenčná zmluva je postavená iba a výhradne na nemeckých právnych zákonoch.
    Ak ste obchodník, súdy v sídle win.rar GmbH Berlín/Nemecko majú výhradnú právomoc 
    nad všetkými spormi vzniknutými v súvislosti s touto licenčnou zmluvou alebo s jej platnosťou.

12. Inštalácia a používanie softvéru znamená súhlas s týmito podmienkami licencie. 
    Ak nesúhlasíte s podmienkami tejto licencie, musíte odstrániť všetky súbory softvéru 
    zo všetkých svojich diskov a iných pamäťových zariadení a prestať softvér používať.